Komisijas Lēmums (1999. gada 10. jūnijs) par ekoloģisko kritēriju noteikšanu Kopienas ekomarķējuma piešķiršanai veļas mazgāšanas līdzekļiem (paziņots ar dokumenta numuru C(1999) 1522) (Dokuments attiecas uz EEZ)



Oficiālais Vēstnesis L 187 , 20/07/1999 Lpp. 0052 - 0068

CS.ES Nodaļa 15 Sējums 04 Lpp. 280 - 296

ET.ES Nodaļa 15 Sējums 04 Lpp. 280 - 296

HU.ES Nodaļa 15 Sējums 04 Lpp. 280 - 296

LT.ES Nodaļa 15 Sējums 04 Lpp. 280 - 296

LV.ES Nodaļa 15 Sējums 04 Lpp. 280 - 296

MT.ES Nodaļa 15 Sējums 04 Lpp. 280 - 296

PL.ES Nodaļa 15 Sējums 04 Lpp. 280 - 296

SK.ES Nodaļa 15 Sējums 04 Lpp. 281 - 297

SL.ES Nodaļa 15 Sējums 04 Lpp. 280 - 296



Komisijas lēmums (1999. gada 10. jūnijs) par ekoloģisko kritēriju noteikšanu Kopienas ekomarķējuma piešķiršanai veļas mazgāšanas līdzekļiem (paziņots ar dokumenta numuru C(1999) 1522) (Dokuments attiecas uz EEZ) (1999/476/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 23. marta Regulu (EEK) Nr. 880/92 par Kopienas ekomarķējuma piešķiršanas sistēmu [1] un jo īpaši tās 5. panta 1. punkta otro daļu, (1) tā kā Kopienas ekomarķējuma piešķiršanai veļas mazgāšanas līdzekļiem ar Lēmumu 95/365/EK [2] Komisija noteikusi ekoloģiskos kritērijus, kuru spēkā esamības termiņš saskaņā ar minētā lēmuma 3. pantu beidzies 1998. gada 25. jūlijā; (2) tā kā attiecībā uz ražojumu grupu "veļas mazgāšanas līdzekļi" ir ieteicams pieņemt jaunu lēmumu un šai ražojumu grupai noteikt kritērijus, kuri būtu spēkā trīs gadus; (3) tā kā tirgus norišu atspoguļošanai ir ieteicams pārskatīt Lēmumā 95/365/EK noteiktos kritērijus, (4) tā kā Regulas (EEK) Nr. 880/92 5. panta 1. punkta otrajā daļā paredzēts, ka nosacījumus Kopienas ekomarķējuma piešķiršanai definē ražojumu grupām; (5) tā kā Regulas (EEK) Nr. 880/92 10. panta 2. punktā noteikts, ka attiecīgā ražojuma ekoloģiskās īpašības novērtē pēc īpašiem ražojumu grupai noteiktiem kritērijiem; (6) tā kā Regulas (EEK) Nr. 880/92 4. panta 2. punkta a) apakšpunktā noteikts, ka ekomarķējumu nepiešķir ražojumiem, kas satur vielas vai preparātus, kuri klasificēti par bīstamiem saskaņā ar Padomes Direktīvu 67/548/EEK par normatīvo un administratīvo aktu tuvināšanu jautājumos, kas attiecas uz bīstamu preparātu klasifikāciju, iesaiņošanu un marķēšanu [3], kurā jaunākie grozījumi izdarīti ar Komisijas Direktīvu 98/98/EK [4], un Padomes Direktīvu 88/379/EEK [5], kurā jaunākie grozījumi izdarīti ar Komisijas Direktīvu 96/65/EK [6], taču to drīkst piešķirt ražojumiem, kas satur šādas vielas vai preparātus, ja tie atbilst Kopienas ekomarķējuma piešķiršanas sistēmas mērķiem; (7) tā kā veļas mazgāšanas līdzekļi satur vielas vai preparātus, kuri saskaņā ar iepriekš minētajām direktīvām ir klasificēti par bīstamiem; (8) tā kā šās direktīvas noteiktajos ekoloģiskajos kritērijos ietilpst konkrēti ierobežojumi un punkti, kas ierobežo tādu vielu un preparātu saturu mazgāšanas līdzekļos, kas klasificēti par bīstamiem, lai mazgāšanas līdzekļiem varētu piešķirt ekomarķējumu; (9) tā kā mazgāšanas līdzekļiem, kuri atbilst šiem kritērijiem, tāpēc ir mazāka ietekme uz vidi un tie atbilst Kopienas ekomarķējuma piešķiršanas sistēmas mērķiem; (10) tā kā Komisija ir pieņēmusi 1998. gada 22. jūlija Ieteikumu par labu ekoloģisko praksi attiecībā uz mājturībā lietojamiem veļas mazgāšanas līdzekļiem [7]; (11) tā kā saskaņā ar Regulas (EEK) Nr. 880/92 6. pantu Komisija ir forumā apspriedusies ar galvenajām interešu grupām; (12) tā kā šajā lēmumā paredzētie pasākumi saskan ar atzinumu, ko sniegusi komiteja, kura izveidota saskaņā ar Regulas (EEK) Nr. 880/92 7. pantu, IR PIEŅĒMUSI ŠO LĒMUMU. 1. pants Ražojumu grupa "veļas mazgāšanas līdzekļi" nozīmē visus pulverveida, šķidros vai citu veidu veļas mazgāšanas līdzekļus tekstilizstrādājumu mazgāšanai, kas galvenokārt paredzēti izmantošanai mājturības veļas mazgāšanas mašīnās. 2. pants Lēmuma 1. pantā noteiktās ražojumu grupas ekoloģiskās īpašības un lietošanas efektivitāti novērtē pēc īpašajiem ekoloģiskajiem un lietošanas efektivitātes kritērijiem, kas noteikti pielikumā, tā I papildinājuma A un B daļā un II, III un IV papildinājumā. 3. pants Ražojumu grupas definīcijas un ražojumu grupai noteikto kritēriju spēkā esamības termiņš ir trīs gadi no pirmās dienas, kad šis lēmums stājies spēkā. 4. pants Administratīvām vajadzībām ražojumu grupai tiek piešķirts ciparu kods "006". 5. pants Lēmums ir adresēts dalībvalstīm. Briselē, 1999. gada 10. jūnijā Komisijas vārdā — Komisijas locekle Ritt Bjerregaard [1] OV L 99, 11.4.1992., 1. lpp. [2] OV L 217, 13.9.1995., 14. lpp. [3] OV 196, 16.8.1967., 1. lpp. [4] OV L 355, 30.12.1998., 1. lpp. [5] OV L 187, 16.7.1988., 14. lpp. [6] OV L 265, 18.10.1996., 15. lpp. [7] OV L 215, 1.8.1998., 73. lpp. -------------------------------------------------- PIELIKUMS PAMATPRINCIPI Uz ekomarķējuma piešķiršanu veļas mazgāšanas līdzekļiem attiecas vispārējās prasības, kas noteiktas Regulā (EEK) Nr. 880/92 par Kopienas ekomarķējuma piešķiršanas sistēmu, un turpmāk noteiktie īpašie kritēriji, kas pastāvīgi jāievēro visā termiņā, uz kuru marķējums piešķirts. Izvērtējot pieteikumus un uzraugot, kā tiek ievēroti šajā pielikumā noteiktie kritēriji, kompetentajām iestādēm ieteicams ņemt vērā atzītu vides apsaimniekošanas sistēmu ieviešanu, piemēram, EMAS vai ISO 14001. Šiem kritērijiem ir jāsekmē: - ūdens piesārņojuma samazināšana, gan samazinot lietojamā mazgāšanas līdzekļa daudzumu, gan ierobežojot kaitīgo vielu saturu to sastāvā, - atkritumu daudzuma samazināšanos, samazinot tiešā iepakojuma daudzumu un veicinot tā otrreizēju izmantošanu un/vai pārstrādāšanu, - elektroenerģijas patēriņa samazināšanos, veicinot parastā temperatūrā lietojamu mazgāšanas līdzekļu izmantošanu. Bez tam šie kritēriji sekmē arī patērētāju vides apziņas rašanos. 1. FUNKCIONĀLĀ VIENĪBA UN STANDARTDEVA 1.1. Funkcionālā vienība Funkcionālo vienību izsaka g/mazgāšanas reizi (gramos vienai mazgāšanas reizei). Augstas efektivitātes mazgāšanas līdzekļiem tā noteikta 4,5 kg sausas veļas mazgāšanai, bet mazefektīvajiem mazgāšanas līdzekļiem — 2,5 kg sausas veļas mazgāšanai mazgāšanas mašīnā. 1.2. Standartdeva Deva, ko ražotājs iesaka patērētājiem "normāli netīras" veļas mazgāšanai ūdenī ar cietību 2,5 mmol CaCO3/l, tiek pieņemta par standartdevu: - ekoloģisko kritēriju aprēķināšanai un - mazgāšanas efektivitātes pārbaudei. Ja dalībvalstī, kurā mazgāšanas līdzekli laiž tirgū, ūdens cietība nav 2,5 mmol CaCO3/l, pieteikuma iesniedzējs norāda izmantojamo standartdevu. 2. EKOLOĢISKIE KRITĒRIJI SASTĀVDAĻĀM UN IEPAKOJUMAM 2.1. Sastāvdaļām noteiktie ekoloģiskie kritēriji Ņem vērā šādus parametrus: - ķīmisko vielu kopējais saturs (TC), - toksiskuma robežatšķaidījums (CDVtox), - fosfāti (nātrija tripolifosfāta (STPP)) veidā, - nešķīstošās neorganiskās vielas (II), - šķīstošās neorganiskās vielas (SI), - organiskās vielas, kas bioloģiski nenoārdās aerobos apstākļos (aNBDO), - organiskās vielas, kas bioloģiski nenoārdās anaerobos apstākļos (anNBDO), - bioloģiskai oksidēšanai vajadzīgā skābekļa patēriņš (BSP). Aprēķiniem izmantojamie parametri definēti šā pielikuma II papildinājumā. Šos parametrus aprēķina un izsaka attiecīgi gramos vai litros vienai mazgāšanas reizei. Tie ir apkopojoši parametri, un tos novērtē kopumā, ievērojot šajā dokumentā noteikto pieeju. Punkti/svēruma koeficienti Minēto kritēriju izslēgšanas sliekšņi, svēruma koeficienti un maksimālais novērtējuma punktu skaits apkopoti tabulā. Formula katra kritērija novērtējuma punktu aprēķināšanai dota 2.3. punktā. Punktu/svēruma koeficientu aprēķināšanas sistēma veļas mazgāšanas līdzekļu novērtēšanai Piezīme: visas skaitliskās vērtības izteiktas gramos vienai mazgāšanas reizei, izņemot toksiskuma robežatšķaidījumu, kas izteikts litros vienai mazgāšanas reizei. PunktiKritērijs | | 4 | 3 | 2 | 1 | Izslēgšanas slieksnis | Svērums | Summa | Ķīmisko vielu kopējais saturs | 60 | 70 | 80 | 90 | 110 | 3 | 12 | Toksiskuma robežatšķaidījums (CDVtox) | 1500 | 3500 | 5500 | 7500 | 10000 | 8 | 32 | Fosfāti (nātrija tripolifosfāta (STPP)) veidā | 0 | 7,5 | 15 | 22,5 | 30 | 2 | 8 | Nešķīstošās neorganiskās vielas | 10 | 15 | 20 | 25 | 30 | 0,5 | 2 | Šķīstošās neorganiskās vielas | 10 | 25 | 40 | 55 | 70 | 0,5 | 2 | NBDO (aerobos apstākļos) | 1 | 2 | 3 | 4 | 8 | 1 | 4 | NBDO (anaerobos apstākļos) | 1 | 4 | 7 | 10 | 15 | 1,5 | 6 | BSP | 20 | 40 | 60 | 80 | 130 | 2 | 8 | Kopā | | | | | | | 74 | Minimālais vajadzīgo punktu skaits | 45 | 2.2. Punktu skaits ekomarķējuma piešķiršanai/nepiešķiršanai Kopējais punktu skaits par astoņiem ar sastāvdaļām saistītajiem kritērijiem ir vismaz 45. Nevienā no kritērijiem nedrīkst būt pārsniegta izslēgšanas sliekšņa vērtība. Ražojumam jāatbilst arī visiem pārējiem šajā pielikumā noteiktajiem kritērijiem. 2.3. Ar sastāvdaļu ekoloģiskajiem kritērijiem saistītie aprēķini Mazgāšanas līdzekļu sastāvdaļu datubāze (DID saraksts) Pielikuma I papildinājuma A daļā ir mazgāšanas līdzekļu sastāvdaļu datubāze (DID saraksts), kurā ir dati par visvairāk izplatītajām mazgāšanas līdzekļu sastāvdaļām. To izmanto to kritēriju aprēķināšanai, kas attiecas uz sastāvdaļām. Pielikuma I papildinājuma A daļā norādīti svarīgāko sastāvdaļu slodzes koeficienti, toksiskums, noturība pret bioloģisko noārdīšanos (aerobos apstākļos) un noturība pret bioloģisko noārdīšanos (anaerobos apstākļos), šķīstošajiem/nešķīstošajiem neorganiskajiem savienojumiem un bioloģiskai oksidēšanai vajadzīgais skābekļa patēriņš (BSP), un šos datus izmanto ar šīm sastāvdaļām saistīto kritēriju aprēķināšanai. Šādus kritērijus: - ķīmisko vielu kopējo saturu, - fosfātus (nātrija tripolifosfāta (STPP)) veidā, - šķīstošos/nešķīstošos neorganiskos savienojumus, - organiskās vielas, kas bioloģiski nenoārdās (aerobos/anaerobos apstākļos), un - BSP aprēķina katrai sastāvdaļai, ņemot vērā to daudzumu vienai mazgāšanas reizei, ūdens saturu un masas daļu sastāvā, un summē visiem komponentiem, kas ir ražojuma sastāvā. Kritēriju par toksiskuma robežatšķaidījumu aprēķina visām mazgāšanas līdzekļa sastāvdaļām (i) pēc formulas: CDV = masa/ mazgāšanas reizes × slodzes koeficients lglaicīga iedarbība × 1 000 Novērtējuma punktu aprēķināšana Punktus aprēķina šādi: Ķīmisko vielu kopējais saturs (TC): Ja TC > 110 g/mazgāšanas reizei | tad | IZSLĒGŠANA | Ja TC ≤ 90 g/mazgāšanas reizei | tad | Punktu skaits = 10 — TC/10 | Ja 110 ≥ TC > 90 g/mazgāšanas reizei | tad | Punktu skaits = 0 | Ja TC ≤ 60 g/mazgāšanas reizei | tad | Punktu skaits = 4 | Toksiskuma robežatšķaidījums (CDVtox): Ja CDVtox > 10000 l/mazgāšanas reizei | tad | IZSLĒGŠANA | Ja CDVtox ≤ 7500 l/mazgāšanas reizei | tad | Punktu skaits = 4,75 — CDVtox/2000 | Ja 10000 ≥ CDVtox > 7500 l/mazgāšanas reizei | tad | Punktu skaits = 0 | Ja CDVtox ≤ 1500 l/mazgāšanas reizei | tad | Punktu skaits = 4 | Fosfāti (P): Ja P > 30 g/mazgāšanas reizei | tad | IZSLĒGŠANA | Ja P ≤ 22,5 g/mazgāšanas reizei | tad | Punktu skaits = 4 — P/7,5 | Ja 30 ≥ P > 22,5 g/mazgāšanas reizei | tad | Punktu skaits = 0 | Nešķīstošās neorganiskās vielas (II): Ja II > 30 g/mazgāšanas reizei | tad | IZSLĒGŠANA | Ja II ≤ 25 g/mazgāšanas reizei | tad | Punktu skaits = 6 — II/5 | Ja 30 ≥ II > 25 g/mazgāšanas reizei | tad | Punktu skaits = 0 | Ja II ≤ 10 g/mazgāšanas reizei | tad | Punktu skaits = 4 | Šķīstošās neorganiskās vielas (SI): Ja SI > 70 g/mazgāšanas reizei | tad | IZSLĒGŠANA | Ja SI ≤ 55 g/mazgāšanas reizei | tad | Punktu skaits = 4,66 — SI/5 | Ja 70 ≥ SI > 55 g/mazgāšanas reizei | tad | Punktu skaits = 0 | Ja SI ≤ 10 g/mazgāšanas reizei | tad | Punktu skaits = 4 | Organiskās vielas, kas bioloģiski nenoārdās aerobos apstākļos (aNBDO): Ja aNBDO > 8 g/mazgāšanas reizei | tad | IZSLĒGŠANA | Ja aNBDO ≤ 4 g/mazgāšanas reizei | tad | Punktu skaits = 5 — aNBDO | Ja 8 ≥ aNBDO > 4 g/mazgāšanas reizei | tad | Punktu skaits = 0 | Ja aNBDO ≤ 1 g/mazgāšanas reizei | tad | Punktu skaits = 4 | Organiskās vielas, kas bioloģiski nenoārdās anaerobos apstākļos (anNBDO): Ja anNBDO > 15 g/mazgāšanas reizei | tad | IZSLĒGŠANA | Ja anNBDO ≤ 10 g/mazgāšanas reizei | tad | Punktu skaits = 4,34 — anNBDO/3 | Ja 15 ≥ anNBDO > 10 g/mazgāšanas reizei | tad | Punktu skaits = 0 | Ja anNBDO ≤ 1 g/mazgāšanas reizei | tad | Punktu skaits = 4 | BSP (BOD): Ja BSP > 130 g/mazgāšanas reizei | tad | IZSLĒGŠANA | Ja BSP ≤ 80 g/mazgāšanas reizei | tad | Punktu skaits = 5 — BSP/20 | Ja 130 ≥ BSP > 80 g/mazgāšanas reizei | tad | Punktu skaits = 0 | Ja BSP ≤ 20 g/mazgāšanas reizei | tad | Punktu skaits = 4 | Jaunas papildu sastāvdaļas Attiecībā uz jaunām ķīmiskajām vielām vai papildu sastāvdaļām, kas nav iekļautas mazgāšanas līdzekļu sastāvdaļu datubāzē, izmanto šeit un pielikuma I papildinājuma B daļā aprakstīto pieeju: - pieteicējs iesniedz kompetentajai iestādei eksperimentālo pētījumu rezultātus, - sniedz datus par šķīstošajiem/nešķīstošajiem neorganiskajiem savienojumiem, bioloģiskās noārdīšanās spēju anaerobos apstākļos (nosaka pēc ECETOC metodes Nr. 28, 1988. gada jūnijs) un bioloģiskai oksidēšanai vajadzīgo skābekļa patēriņu (BSP), - jāiesniedz visi pieejamie dokumenti par bioloģiskās noārdīšanās spēju, izdalīšanu, ilglaicīgu iedarbību (NOEC — nekaitīgā koncentrācija (ilglaicīgos izmēģinājumos)) uz zivīm, ūdensblusām (Daphnia magna), aļģēm, - to noteikšanas metodes aprakstītas attiecīgajos pielikumos Direktīvai 67/548/EEK. Atbilstīgi piemēro pielikuma I papildinājuma B daļu. Konkrēti, ja nav pieejami pilnīgi dati par ilglaicīgu iedarbību (NOEC), var izmantot pielikuma I papildinājuma B daļā aprakstīto vienkāršoto procedūru. Piemērotos gadījumos var izmantot citas metodes, ja tās par norādītajām līdzvērtīgām atzīst kompetentā iestāde, kura novērtē pieteikumu. 2.4. Citi ar sastāvdaļām saistīti ekoloģiskie kritēriji Mazgāšanas līdzekļos dažas sastāvdaļas nedrīkst pārsniegt norādīto daudzumu vai tās nedrīkst iekļaut mazgāšanas līdzekļu sastāvā, ja: a) to sastāvdaļu kopējā masa [1], kuras klasificētas par ūdens videi bīstamām vai kuras var šādi klasificēt, un uz kurām saskaņā ar Direktīvu 67/548/EEK attiecas brīdinājums R50 (ļoti toksisks ūdens organismiem), nedrīkst pārsniegt 10 g/mazgāšanas reizi; b) to sastāvdaļu kopējā masa, kas klasificētas par ūdens videi bīstamām vai kuras var šādi klasificēt, un uz kurām saskaņā ar Direktīvu 67/548/EEK attiecas brīdinājums R50 (ļoti toksisks ūdens organismiem) un R53 (var būt ilglaicīga kaitīga iedarbība uz ūdens vidi), nedrīkst pārsniegt 0,25 g/mazgāšanas reizi; c) fosfonātu daudzums nedrīkst pārsniegt 1 g/mazgāšanas reizi; d) nedrīkst izmantot virsmaktīvās vielas no alkilfeniletoksilātu (APEO) grupas, smaržvielas, kurās ir pielikuma II papildinājumā minētie aromātiskie nitrosavienojumi, kompleksveidotāju vielu EDTA un sastāvdaļas, kuras saskaņā ar Direktīvu 67/548/EEK ir klasificētas par kancerogēnām, reproduktīvajai funkcijai toksiskām un mutagēnām. 2.5. Ražojuma iepakojumam noteiktie ekoloģiskie kritēriji Ņem vērā tikai tiešo iepakojumu. Mazgāšanas līdzeklim jābūt vienkāršā vienreizlietojamā iepakojumā vai traukā (kartona/plastmasas kārbā vai plastmasas pudelē). Ja mazgāšanas līdzekli fasē traukos (kārbās vai pudelēs), ražotājs izlaiž arī produkciju atkārtotai uzpildei. Vienkārša vienreizlietojamā iepakojuma vai atkārtoti uzpildāma iepakojuma masa nepārsniedz 1,7 g/mazgāšanas reizi. Trauka masa nepārsniedz 7 g/mazgāšanas reizi. Kartona iepakojuma materiālā ir 80 % otrreizējo izejvielu, bet plastmasas iepakojums ir marķējams saskaņā ar standartu ISO 1043. 3. AR LIETOŠANAS ĪPAŠĪBĀM SAISTĪTIE KRITĒRIJI Ražojuma mazgāšanas īpašības salīdzina ar tāda paša tipa mazgāšanas standartlīdzekļiem saskaņā ar ES ekoloģiskām prasībām atbilstīgu mazgāšanas līdzekļu mazgāšanas īpašību noteikšanas metodi. Ražojumam jāatbilst šajā noteikšanas metodē definētajām minimālajām prasībām. 4. TESTĒŠANA 4.1. Fermentu tīrības noteikšana to producētāju organismu neesības pārbaudei Fermentu tīrība no to producētāju mikroorganismu klātbūtnes jāpārbauda fermentiem, kas iegūti biotehnoloģiskos procesos un tiek izmantoti veļas mazgāšanas līdzekļos, kuri pieteikti ekomarķējuma saņemšanai. Šo testu izdara, lai nodrošinātu, ka gatavajos fermentu preparātos nav tos producējušo mikroorganismu. Mikroorganismu augšanu pārbauda noteiktu antibiotisko vielu klātbūtnē. Ar tīrības testēšanas procedūru nodrošina, ka producētāji mikroorganismi nav konstatējami 20 ml lielā gatavā fermenta preparāta testēšanas standartparaugā. 4.2. Testēšanas laboratorijas Testēšanu uz pieteicēja rēķinu izdara laboratorijas, kuras atbilst standartā EN 45001 noteiktajām vispārīgajām prasībām vai tām līdzvērtīgām kvalitātes sistēmām. 5. PATĒRĒTĀJU INFORMĒŠANA 5.1. Informācija uz iepakojuma Uz iepakojuma vai iepakojuma iekšpusē ir šāda informācija: "EKOLOĢISKI NEKAITĪGA VEĻAS MAZGĀŠANA NOZĪMĒ: 1. punkts : — veļu pirms mazgāšanas šķirot (piemēram, pēc krāsas, netīrības, materiāla), 2. punkts : — piekraut mazgāšanas mašīnu pilnu un tikai tad ieslēgt, 3. punkts : — nelietot pārāk daudz mazgāšanas līdzekļa, ievērot ieteikumus par devām, 4. punkts : — izvēlieties zemtemperatūras mazgāšanas režīmus." Pēc pieprasījuma jābūt pieejamai sīkākai informācijai par mazgāšanas līdzekli. Šim nolūkam uz iepakojuma jābūt frāzei, ka gadījumā, ja patērētājs par mazgāšanas līdzekli vēlas uzzināt ko vairāk, viņam jāzvana (vai jāraksta) ražotāja vai mazumtirgotāja klientu apkalpošanas nodaļai. Lai mudinātu patērētājus nelietot pārāk daudz mazgāšanas līdzekļu un ievērot ieteiktās devas, ja iepakojumā nav iekļauts dozators (vāciņš) ar iedaļām vismaz pa 10 ml, tad tas ir saņemams pēc pieprasījuma. "Uz ražojuma ir šāda informācija: "Šim ražojumam piešķirts ES ekomarķējums, jo tā lietošana palīdz samazināt ūdens vides piesārņojumu, atkritumu daudzumu un elektroenerģijas patēriņu". Sīkākas ziņas par ES ekomarķējumu saņemamas šādā interneta vietnē: http://europa.eu.int/ecolabel" . 5.2. Norādījumi par devām Uz ražojuma iepakojuma ir norādījumi par devām un ieteikums patērētājiem sazināties ar ūdensapgādes uzņēmumu vai pašvaldību, lai noskaidrotu ūdensvada ūdens cietību. Ieteicamās devas jānorāda "normāli" un "ļoti" netīrai veļai atkarībā no ūdens cietības attiecīgajās valstīs, un tās izsaka attiecībā pret tekstilizstrādājumu masu. Ja ieteicamās devas norāda, izmantojot dozatoru, uz iepakojuma norāda dozatora tilpumu (ml). Norāda mazgāšanas efektivitāti "normāli netīras" veļas mazgāšanai dažādas cietības ūdenī. Ieteicamās devas "normāli netīras" veļas mazgāšanai mīkstā (1. cietības klases) ūdenī un "ļoti netīras" veļas mazgāšanai cietā (3. vai 4. cietības klases) ūdenī nedrīkst atšķirties vairāk nekā 2 reizes. Standartdevai, kas izmantota mazgāšanas īpašību noteikšanai un ekoloģisko kritēriju aprēķināšanai, ir jābūt tādai pašai kā ieteicamajai devai "normāli netīras" veļas mazgāšanai ūdenī, kura cietība atbilst 2,5 mmol CaCO3/l dalībvalstī, kurā izdarīta testēšana. Ja ieteikumos minēts tikai ūdens, kura cietība ir zemāka par 2,5 mmol CaCO3/l, "normāli netīras" veļas mazgāšanai ieteicamajai maksimālajai devai jābūt mazākai par iepriekšējā daļā minēto standartdevu. 5.3. Informācija par sastāvdaļām un sastāvdaļu marķējums Jāievēro Komisijas 1989. gada 13. septembra Ieteikums 89/542/EEK par mazgāšanas un tīrīšanas līdzekļu marķēšanu [2]. Marķējumā jābūt uzrādītām šādām sastāvdaļu grupām neatkarīgi no to masas daļas mazgāšanas līdzeklī: - fermentiem — nosaukums (piemēram, proteāze, lipāze); - konservantiem — apraksts un marķējums pēc IUPAC nomenklatūras; - dezinfekcijas līdzekļiem — apraksts un marķējums pēc IUPAC nomenklatūras. Ja mazgāšanas līdzeklim ir smaržvielas piedeva, to norāda uz iepakojuma. [1] "Komponenti" nozīmē vielas vai preparātus. [2] OV L 291, 10.10.1989., 55. lpp. --------------------------------------------------